kardosdrur/scandi-wiki huggingface dataset:
Skopun

Skopun dansk: Skopen) er den nordligste bygd på Sandoy, en af Færøernes større øer. Skopun ligger i Skopunar kommuna, og er den eneste bygd i kommunen. 1. januar 2009 boede der 504 personer i Skopun, mod 608 i 1985. Skopun er den eneste bebyggelse i Skopunar kommuna.
Bygden har en filetfabrik, og en lakseavlsstation, der forbedrer de laksestammer, der benyttes i de færøske havbrug. 

Den gamle bilfærge i Skopun forbandt bygden direkte med Tórshavn, men siden 1991 har forbindelsen gået til færgehavnen Gamlarætt på Streymoys vestkyst. Fra 2001 har færgen Teistin besejlet ruten.

Skopun blev grundlagt 1833, men stedet var også beboet allerede i middelalderen. Traditionelt har indbyggerne i Skopun været sømænd.

Historie 
 1833 anviser amtmand Frederik Ferdinand Tillisch, en mand fra Hestur den nødvendige plads til opdyrkning og bosted. Pladsen er Skopun, som regner sin grundlæggelse fra denne dag. Stedet har også været bebygget beboet allerede i middelalderen, ligesom det altid har tjent som anløbsplads, når der skulle roes mellem Sandoy og Streymoy.
 1897 indvies kirken, der bygges af træ fra den gamle kirke i Vestmanna. 
 1902 får menigheden i Skopun afslag på en ansøgning om tilladelse til at benytte færøsk som kirkesprog.
 1918 er den første vejforbindelsen mellem Skopun og Sandur færdigbygget. Den kun 2,5 m brede vej er Færøernes første vej mellem to bygder. 
 1926 indvies havnen i Skopun. Den er senere blevet udvidet flere gange på grund af de vanskelige indsejlingsforhold.
 1968 får bygden en filetfabrik.
 1981 udvides havnen med et havnebassin.

Eksterne henvisnlngerr 

Kommunens hjemmeside 
Skopun faroeislands.dk

Byer på Færøerne
Sandoy
Gallarate

Gallarate er en by og kommune i Lombardiet, i provinsen Varese, i det nordlige Italien. I december 2010 var der i alt 51.668 indbyggere.

Beliggenhed 
Byen ligger 19 km syd for Varese. Gennem byen flyder floden Arnetta. Distrikter i kommunen er: Arnate, Cajello, Cascinetta, Cedrate, Crenna, Madonna in Campagna, Moriggia, Ronchi og Sciare. De omkringliggende kommuner er: Arsago Seprio, Besnate, Busto Arsizio, Cardano al Campo, Casorate Sempione, Cassano Magnago, Cavaria Con Premezzo og Samarate.

Milano Malpensa Lufthavn ligger omkring 5 km vest for byen, hvor også mange af kommunens indbyggere er beskæftiget.

Eksterne henvisninger 

 Comune di Gallarates officielle hjemmeside 

Byer i Lombardiet
Philadelphia Freedom

"Philadelphia Freedom" er en sang af den britiske sanger Elton John med tekst af Bernie Taupin.

Udgivelse og indspilning 
"Philadelphia Freedom" blev indspillet i sommeren 1974 i pauserne mellem sessioner til albummet Captain Fantastic and the Brown Dirt Cowboy (1975), og var dengang den eneste sang Elton John og Bernie Taupin nogensinde bevidst skrev som en single.

Sangen blev udgivet som en single den 24. februar 1975 og nåede førstepladsen i USA. I Canada blev hans ottende single på toppen af hitlisterne. I USA blev singlen certificeret guld i 1975 og platina i 1995 af Recording Industry Association of America.

Referencer

Eksterne henvisninger 
Sangteksten på MetroLyrics

Elton John-sange
Singler fra 1975
Gløersen

Gløersen er et norskt efternavn, der henviser til blandt andre:

 Andreas Tanberg Gløersen (1836-1904) – norsk forstmester
 Jacob Gløersen (1852-1912) – norsk kunstner og maler
 Kristian Gløersen (1838-1916) – norsk forfatter
Borgerservice

Borgerservice er en del af de danske kommuner, og betegnes som indgangen til det offentlige. Borgerservice findes som regel i/ved byens rådhus og på bibliotekerne.

I borgerservice kan man henvende sig angående pas, rottebekæmpelse, flytning og meget mere.

Kommuner
Kristian Gløersen

Ole Kristian Gløersen (7. april 1838 i Kristiania – 26. oktober 1916 sammesteds) var en norsk forfatter.

Gløersen blev student 1858, cand. theol. 1865 og arbejdede en
årrække som skolelærer. Hans første Bog
»Sigurd« udkom i 1879 og skildrede en ung
Mands Kamp mod religiøst Trangsyn. Bogen er
et interessant Tidsdokument og virker mere
ved Ægtheden i Følelsen end ved kunstneriske
Egenskaber. Ogsaa i sit senere Forfatterskab
stillede G. sig i en frisindet Opposition til
gældende Meninger, han blev af Forargelsen
tvunget bort fra Skolegerningen; efter Fortællingen
»En Fremmed« skrev han »Laura« (1883), som
behandlede Kønsspørgsmaalet paa en Maade,
som Tiden fandt dristig. G. blev hurtig
overfløjet, baade i Radikalisme og Talent af den
samtidige norske Realisme, skønt Fortællingen
»Dagligdags« (1886) viste kunstneriske
Fremskridt. I senere Aar gjorde G. sig særlig
bemærket med friske og stemningsfulde Jagt- og
Naturskildringer.

Kilder 

 

Romanforfattere fra Norge
Novelleforfattere fra Norge
Faglitterære forfattere fra Norge
Norsksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
Salmonsens
Jacob Gløersen

Jacob Gløersen (28. maj 1852 i Nissedal – 21. august 1912) var en norsk maler. 

Gløersen blev student 1872 fra Kristianssand, hvor han fik den 
første vejledning i malerkunsten af Olaf Isaachsen. Derefter begyndte han paa Bergsliens 
Tegne- og Malerskole i Kria, som han med Afbrydelser besøgte i c. 3 Aar. 1876—78 og 
1880—81 var han Elev af Akademiet i München, hvor han malede med Prof. Otto Seitz. I fl. Aar 
opholdt han sig derefter i Kria og færdedes flittig i dens Omegn. 1884 foretog han med 
Stipendium en Studierejse til Krødsherred, Sigdal og Numedal. Vinteren 1893 fik han Statens 
Stipendium til en Udenlandsrejse, hvorunder han besøgte Kbhvn, Amsterdam og Antwerpen og 
opholdt sig i fl. Maneder i Paris som Elev af Roll’s Akademi. Senere har han været bosat 
i Hjemmet, hvor han har været Medlem af de norske bildende Kunstneres repræsentative 
Komité og Medlem af Bestyrelsen for Foreningen til Nationalgaleriets Forøgelse. Som ivrig 
Jæger og Fisker har G. strejfet viden om i sit Fødeland, mest dog i Oplandene, hvis rige og 
vekslende Natur og Folkeliv han har gengivet med megen Troskab og Kærlighed. Han hørte 
til de Malere, der ved 1880’ernes Beg. brød med de gl. Traditioner fra Düsseldorf og gik 
sine egne selvstændige Veje. Hans Billeder viser en sjælden Evne til troværdig og intim 
Gengivelse af den Natur, han kendte saa godt; selv om de sjældent ejer den indsmigrende, 
rent maleriske Charme, er de dog med deres sikre Teknik og sunde Farvevalg altid 
overmaade tiltalende, ikke mindst, naar de skildrer Vinteren til Skovs, med Snefog og Graavejr 
over Aasene. Af hans Arbejder kan nævnes: »Kveld« (Nationalgal. i Kria, 1892), »Snefog« 
(1890), »Rugdetræk« (Nationalgal., Kria), »Doktorbesøg« (1885), »Det tiner«, »Vinter« 
(Nationalgal., Kria, 1894), »Liden Læselyst« (1883), »Kulmile« (1896).

Kilder 

 

Malere fra Norge
Landskabsmalere
Nordmænd i 1800-tallet
Nordmænd i 1900-tallet
Oscaruddelingen 1947

Oscaruddelingen 1947 var den 19. oscaruddeling, hvor de bedste film fra 1946 blev hædret af Academy of Motion Picture Arts and Sciences. Uddelingen blev afholdt 13. marts i Shrine Auditorium i Los Angeles, USA. Uddelingen fortsatte en trend fra 40'erne hvor de fleste oscarstemmer gik til film der behandlede datidens sociale problemer. 

Dette var den første uddeling, hvor et generelt publikum kunne købe billetter.

Priser

Ærespriser
Laurence Olivier
Harold Russell
Ernst Lubitsch

Irving G. Thalbergs mindepriser
Samuel Goldwyn

Ungdomspris
Claude Jarman, Jr.

Ekstern henvisning 
Oscars Legacys hjemmeside

1947
Kultur i 1947
Ridin’Thumb

Ridin' Thumb er et dansk funkband, stiftet i 1989 af de to guitarister Nicolai Halberg og Martin Finding.

Bandet startede i 1989 med koncerter på blandt andet Cafe Rust og i Musikcafeen, Huset i Magstræde. Bandet opstod ud af flere jamsessions i Musikcafeen. 

Navnet Ridin' Thumb stammer fra et nummer skrevet af Seals & Crofts, indspillet af blandt andre en af bandets inspirationskilder, Ray Charles. Bandets repertoire bestod blandt andre af numre fra Ray Charles' album Love & Peace fra 1978, bl.a. "Hey Girl", "20th Century Fox", "Give The Poor Man A Break" og "Ridin' Thumb". Derudover spillede bandet numre af Aretha Franklin, Tower of Power, James Brown, Sly And The Family Stone og andre. 

Efter et eget arrangement af nummeret Ridin' Thumb udgav bandet i 1993 en EP, der udover den nye udgave af nummeret indeholdt en coverversion af Donny Hathaways "A Song For You" og to egne kompositioner, "Know What I Mean", skrevet af daværende organist Jacob Christoffersen og "Look Inside Your Soul", skrevet af daværende trompetist Jeppe Kaas. EP'en var forløberen til albummet Different Moves Different Grooves, der udkom i 1994. Albummet indeholdt 11 numre, hvoraf to var coverversioner; "A Song For You" og "Believe To My Soul", begge versioner af Donny Hathaway. På albummet og ved efterfølgende koncerter medvirkede rapperne Remee og Al Agami. 

I 1999 gik forsangeren Niels HP og Jacob Christoffersen ud af bandet. Keyboardpladsen blev besat af Joakim Pedersen. Jonas Winge Leisner fik pladsen som forsanger i bandet og Stine Hjelm Jacobsen trådte ind i bandet som støttevokal. Trommeslageren Nolan Mattsson blev erstattet af Klaus Menzer. Herefter gik Ridin' Thumb i studiet Sweet Silence og indspillede albummet 21st Century Funk i år 2000. Der var 11 egne kompositioner på udgivelsen. På albummet og ved efterfølgende koncerter medvirkede rapperne Shaka Johnson og Joseph Agami samt DJ Martin Bøge Pedersen. Kort efter blev trommeslageren Klaus Menzer erstattet af Emil de Waal, der senere blev erstattet af Thomas Jepsen. Bandet indspillede herefter albummet Work It Out i 2002, der indeholdt 14 egne kompositioner. På albummet og ved efterfølgende koncerter medvirkede rapperen Kuku Agami. Martin Bøge Pedersen blev efterfølgende erstattet af Thomas Hyllested. I 2014 udgav bandet albummet People.

Medlemmer 
Mik Neumann fra starten og indtil 2011
Bjørn Ringkjøbing
Ole Himmelstrup
Carsten Andersen
Jeppe Kaas

Diskografi

Studiealbum 
1994: Different Moves Different Grooves
2000: 21st Century Funk
2002: Work It Out
 2014: People

EP'er 
1993: EP

Musikgrupper fra Danmark
Musikgrupper fra 1989
Hertugdømmet Modena

Hertugdømmet Modena og Reggio (Ducato di Modena e Reggio) lå i det nordlige Italien og eksisterede i to omgange mellem 1452 og 1859. Det blev givet til Borso d'Este af den tysk-romerske kejser Frederik 3. Staten fungerede i mange år som en stabiliserende buffer mellem det Tysk-Romerske rige og Kirkestaten. 

Med Napoleons sejre i Italien forsvandt landet og blev en del af Kongeriget Italien (1805-1814), som blev styret af Napoleon. Som følge af hans nederlag i 1814 genopstod det og blev tildelt den hertugelige familie Østrig-Este, som var en sidegren til Habsburgerne.

Efter revolutionen i 1859 blev hertugen afsat, og landet blev indlemmet i Mellemitaliens Forenede Provinser, som selv blev en del af det nye Italien.

I dag er Lorenz af Østrig-Este tronprætendent. Han fører titlen hertug af Modena.

Referencer 

Forhenværende lande på den italienske halvø
Etableret i 1452
Ophørt i 1859
Huset Habsburg
Modena
Modena
Modena
Sankelmark Sø

Sankelmark Sø (tidligere Sanklam, på tysk Sankelmarker See) er en indlandsø i det nordlige Tyskland, beliggende i det nordlige Sydslesvig mellem landsbyerne Oversø og Sankelmark få kilometer syd for Flensborg.

Den cirka 1,6 km lange og 500 m brede indsø er 56,8 hektar stor og op til 11,2 m meter dyb. Søen har tilløb i nord fra de to småbække Marieå og Bilå og afløb gennem den lille Bæk (på tysk Beek) til Trenen. Søens vestbred kaldes for Søvad (ty. Seewatt), ud foran vestbredden ligger en lille ø. Det er muligt at gå rundt om søen.

Søens navn er første gang dokumenteret 1457. Søen hed tidligere Sanklam, hvilket menes at være en sammensatning af sand og klam (→i beytdning af klemme, snevert sted; gammeldansk klamb, oldnordisk klǫmbr). Den syd for søen beliggende landsby Oversø har senere fået navn efter søen.

Geografisk set ligger søen ved overgangen fra Angel til den mere sandede gest (sml. Lusangel).

Historie 
Under den danske tilbagetrækning fra stillinger ved Dannevirke i februar 1864 kom det til kamphandlinger ved Sankelmark Sø . For at minde de døde fra kampen ved Sankelmark den 6. februar 1864, oprettedes lidt nordøst fra søen et dansk mindesmærke , men også tyske og østrigske faldne mindes her.

Ved søens nordlige bred ligger mødecentret Akademie Sankelmark, ejet af den tyske grænseforening (Grenzverein). På samme sted ønskede allerede før danskerne at opføre en højskole, men fik ikke tilladelse til det. I stedet blev højskoleplanerne realiseret i Jaruplund, hvor Jaruplund Højskole startede i 1950 .

Lidt øst for Sankelmark Sø ved Munkvolstrup ligger den rekonstruerede storstengrav Arnkielpark.

Eksterne henvisninger og kilder 
 Sankelmarker See – Ministerium für Landwirtschaft, Umwelt und ländliche Räume Schleswig-Holstein

Noter 

Søer i Slesvig-Holsten
Sydslesvig
Holten Fürchtegott Trepka

Holten Fürchtegott Trepka (14. august 1818 – 27. februar 1895) var en dansk officer. 

Han var søn af Christian Trepka og bror til Johan Christian Matthias Trepka og gjorde karriere i kavaleriet. 1866-72 boede han i sin ejendom Købmagergade 9 i Næstved. Fra 1870 var han chef for 2. Dragonregiment. Han sluttede sin karriere som generalmajor og kammerherre, Ridder af Dannebrog og Dannebrogsmand. Han ejede godset Schönböcken uden for Lübeck, hvor han døde 1895.

Han var gift med Magdalene Marie Elisabeth født Meyerink. Sammen med sin hustru stiftede han ved gavebrev af 22. maj 1894 Det Trepka'ske Marie Mathiane Legat på 6.000 kr., hvis renter tillægges 4 fra Asylet i Odense udgåede konfirmander, som får det udbetalt straks efter det fyldte 18. år.

Referencer 

Generalmajorer fra Danmark
Kavaleriofficerer fra Danmark
Danskere i 1800-tallet
Riddere af Dannebrog
Personer i den 2. Slesvigske Krig fra Danmark
Legatstiftere fra Danmark
Filantroper fra Danmark
Godsejere fra Slesvig og Holsten
Kammerherrer fra Danmark
Oscaruddelingen 1948

Oscaruddelingen 1948 var den 20. oscaruddeling, hvor de bedste film fra 1947 blev hædret af Academy of Motion Picture Arts and Sciences. Uddelingen fandt sted 20. marts i Shrine Auditorium i Los Angeles, USA. Priserne blev uddelt meget spredt, og ingen film modtog mere end 3 priser, noget der ikke gentog sig før 2006. 

James Baskett modtog en speciel pris for sin rolle som Onkel Remus i Song of the south, hvilket betød at han ikke kunne nomineres til bedste mandlige hovedrolle. Flere menneskerettighedsorganisationer var dog utilfredse med, at rollen gav et lidet flatterende portæt af afroamerikanere. 

Edmund Gwenn blev i en alder af 71 år den ældste oscarvinder. En rekord han holdt indtil 1976, hvor George Burns vandt en oscar i en alder af 80 år.

Det var første gang at der blev uddelt en særlig pris til bedste udenlandske film.

Priser

Ærespriser
James Baskett
Bill and Coo
Colonel William N. Selig, Albert E. Smith, Thomas Armat og George K. Spoor

Best Foreign Language Film
I morgen, mister (Sciuscià' ) (Italien)

Ekstern Henvisning 
Oscars legacys hjemmeside

1948
Kultur i 1948
Bondesgård Sø

Bondesgård Sø (på tysk Bundesgaarder See, på nordfrisisk Buinesguurdsäie og på sønderjysk Bunjes'gåesjø) er en cirka 56 ha stor sø i det nordlige Tyskland, beliggende ved landsbyen Nykirke i Gudskogen i det nordlige Nordfrisland tæt ved den dansk-tyske grænse. Søens maksimale dybde er ca 3 meter. Den har ingen afløb.

Få hundrede meter øst for søen ligger Gudskog Sø, som tidligere udgjorde et fælles vandareal med Bondesgård Sø.

Eksterne henvisninger og kilder 
 Bundesgaarder See – anglermap 
 Bundesgaarder See – Ministerium für Landwirtschaft, Umwelt und ländliche Räume Schleswig-Holstein: Seen 

Søer i Slesvig-Holsten
Nordfrisland
Hertugdømmet Lucca

Hertugdømmet Lucca (Ducato di Lucca) var et lille hertugdømme i det nordlige Italien, som eksisterede fra 1815 til 1847. Det blev oprettet efter Wienerkongressen, som kompensation til Huset Bourbon-Parma for deres tab af Hertugdømmet Parma, som var blevet givet til Maria Louise af Østrig.

Efter at Karl 1. havde overtaget Lucca fra sin mor, Maria Luisa af Spanien, i 1824, arvede han også Parma i 1847 og overgav derefter Lucca til Storhertugdømmet Toscana, under hvilket det blev annekteret.

Forhenværende lande på den italienske halvø
Etableret i 1815
Ophørt i 1847
Lucca
Kåg

En kåg var en fladbundet båd, der blev brugt til lastning og losning af skibe samt til færgefart på floder og andre lavvandede farvande. Den blev også brugt til fragtfart og var da forsynet med sejl og sidesværd.

En kåg kunne laste op til 35 tons, svarende til 2-3 jernbanevognladninger.

Kilder 

Både
Kuwait Airways

Kuwait Airways er det nationale flyselskab fra Kuwait. Selskabet er ejet af staten, og har hovedkontor og hub ved Kuwait International Airport i provinsen Al Farwaniyah. Selskabet blev etableret i 1954 under navnet Kuwait National Airways.

Selskabet fløj i februar 2012 ruteflyvninger til omkring 40 destinationer i Asien, Europa og én enkelt rute til USA (New York). Flyflåden bestod af 18 fly med en gennemsnitsalder på 18.1 år. Heraf var der fem eksemplarer af Airbus A300, tre Airbus A310, tre Airbus A320, samt fire eksemplarer af Airbus A340 og to Boeing 777 som de største fly i flåden. Desuden havde Kuwait Airways et Boeing 747-400 fly der primært blev benyttet til VIP flyvninger for emiren og resten af regeringen i Kuwait.

Eksterne henvisninger 

 Kuwait Airways officielle hjemmeside

Referencer 

Flyselskaber fra Kuwait
Etableret i 1954
Statsejede virksomheder
Oscaruddelingen 1949

Oscaruddelingen 1949 var den 21. oscaruddeling, hvor de bedste film fra 1948 blev hædret af Academy of Motion Picture Arts and Sciences. Uddelingen fandt sted 24. marts i The Academy Theatre i Los Angeles, USA. Uddelingen havde en del debutanter. Det var første gang en producent uden for Hollywood vandt prisen for bedste film. Det var første gang en person (Laurence Olivier) i en oscarvindende rolle. Instruktør John Huston instruerede to oscarvindende roller, hans far Walter Huston i Tre mænd søger guld og Claire Trevor i Uvejrsøen Key Largo. Familien Huston vandt 3 oscarstatuetter ved uddelingen. Uddelingen blev flyttet fra Shrine Aditorium til akademiets eget teater, The Academy Theatre. Dette skete primært fordi de store Hollywoodstudier havde trukket deres økonomiske støtte, på grund af rygter om, at de prøvede at påvirke afstemningen.

Det var første gang der blev uddelt en pris i kategorien bedste kostumer. Kategorien blev præsenteret af den 16-årige Elizabeth Taylor.

Priser

Æres-Oscar
Sid Grauman
Adolph Zukor
Walter Wanger

Bedste udenlandske film
Monsieur Vincent (Frankrig)

Ugdomspris
Ivan Jandl

Irving G. Thalberg Memorial Award
Jerry Wald

Ekstern Henvisning 
Oscars legacys hjemmeside

1949
Kultur i 1949
Cubana de Aviación

Cubana de Aviación (omtalt Cubana) er det nationale flyselskab i Cuba. Selskabet er ejet af staten, og har hovedkontor og hub på José Martí Internationale Lufthavn i landets hovedstad Havana. Selskabet blev etableret i 1929 under navnet Compañía Nacional Cubana de Aviación Curtiss.

Selskabet fløj i februar 2012 ruteflyvninger til omkring 30 destinationer. De fleste ruter gik indenrigs i Cuba, men også til destinationer i blandt andet Canada, Mexico, Venezuela, Argentina, Spanien, Frankrig og England. Flyflåden bestod af 13 fly med en gennemsnitsalder på omkring 8 år. Heraf var der tre eksemplarer af Airbus A320, fire Tupolev Tu-204, ét ATR 42, Boeing 737 og Boeing 767, samt tre Ilyushin Il-96 som de største fly i flåden med plads til 262 passagerer.

Se også 
 Cubana de Aviación Flight 310

Eksterne henvisninger 

 Cubana de Aviacións officielle hjemmeside

Referencer 

Flyselskaber fra Cuba
Etableret i 1929
Statsejede virksomheder
Havana
Sangen For Livet

Sangen for livet er et album udgivet af den danske gruppe Savage Rose i 1988 på pladeselskabet Nexø og Sonet. 

Sangene på albummet er indspillet i 1987 ("Mor Danmark dog i 1986) i Sweet Silence Studio i København. Sangen "Ryesgade" blev dog indspillet i Mox Studio. "Ryesgade" blev benyttet i dokumentarfilmen Bzat – ni dage på barrikaderne om besættelsen af Ryesgade 58.

Sange 
 1. I den unge morgen
 2. Flyv min fugl
 3. Ryesgade
 4. Sangen for livet
 5. Mor Danmark
 6. Jeg venter på dig
 7. Nattergalen fra Kosovo
 8. 4. Maj
 9. Afrika
 10. Kun en lille tid endnu

Medvirkende 
 Thomas Koppel – Harmonika, fløjte
 Christian Sievert – Guitar
 John Ravn – Percussion, trommer
 Sinikka Langeland – Citar, guitar, sang 
 Annisette Koppel – Sang 

Tekst og musik på albummet var skrevet af Annisette og Thomas Koppel.

Albummet var produceret af Savage Rose. Medvirkende teknikere var Flemming Rasmussen, Frank Birch og John Heilbrunn (på "Ryesgade")

Kilder 
 Sangen for Livet på discogs.com

Album fra 1987
Savage Rose-album
Butterfly (sang af Kylie Minogue)

"Butterfly" er en sang af den australske sangerinde Kylie Minogue fra hendes syvende studiealbum Light Years (2000), og blev udgivet som albummets sjette single og første salgsfremmende single. Sangen blev skrevet af Minogue og Steve Anderson, og blev produceret af Mark Picchiotti. Sangen fik generelt positive anmeldelser fra musikkritikere, mange angiver som et øjeblik udgivelse fra albummet. Sangen blev et dance-hit og nåede nummer fjorten på Billboard i kategorien Hot Dance Club Songs.

Formater og sporliste 
CD maxi single
"Butterfly" (Radio Mix)
"Butterfly" (Sandstorm Mix)
"Butterfly" (E-Smoove Mix)
"Butterfly" (Illicit Mix)
"Butterfly" (Trisco Mix)
"Butterfly" (Havoc Mix)
"Butterfly" (Craig J. Mix)
"Butterfly" (Sandstorm Dub)
"Butterfly" (E-Smoove Dub)

CD single
"Butterfly" (Sandstorm Mix)
"Butterfly" (E-Smoove Mix)
"Butterfly" (Illicit Mix)
"Butterfly" (Trisco Mix)
"Butterfly" (Radio Mix)

12" single
"Butterfly" (Sandstorm Vocal Mix)
"Butterfly" (E-Smoove Vocal Mix)
"Butterfly" (Illicit Mix)
"Butterfly" (Trisco Mix) (Long)

Hitlister

Eksterne henvisninger 
 Butterfly (sang af Kylie Minogue) på Allmusic

Kylie Minogue-sange
Singler fra 2001
European Association of Energy Service Companies

European Association of Energy Service Companies (eu.ESCO) er en sammenslutning af europæiske energiselskaber, som blev grundlagt i 2009 af European Building Automation and Controls Association (eu.bac).  

Formålet er at bidrage  og implementere energibesparelser, specielt i ejendomme og bygningskomplekser.

Sammenslutningen har udviklet og standardiseret procedurer omkring energibesparelser, på grundlag  af Kyoto-aftalen,  hvor man forpligter sig til at begrænse og senere reducere udledningen af kuldioxid og drivhusgasser.

Se også
Energy Service Company

Ekstern henvisning og kilde
eu.ESCOs hjemmeside (engelsk) 
Internationale organisationer
Etableret i 2009
Vor Frue Kloster (Åsebakken)

Vor Frue Kloster eller Åsebakken er et romersk-katolsk benediktiner-kloster i landsbyen Høsterkøb i nærheden af Birkerød i Nordsjælland. Klosteret udgør en del af Beuronkongreationen indenfor den Benediktinske Konføderation. Klosteret etableredes i 1914 i København som et kloster med evig tilbedelse (hele døgnet), mens klostersamfundet i 1937 ændredes til et benediktinerhus under indflydelse af Beuronkongreationen.

Klosteret flyttede til den nuværende bygning, et tidligere landsted, i 1942. Selvom de beuronesiske vedtægter blev vedtaget i 1936 blev formel inkorporation først fuldendt i 1988.

Eksterne henvisninger 
 Officiel hjemmeside
 Beuronkongreationens hjemmeside 

Klostre i Danmark
Benediktinerordenen
Etableret i 1914
Birkerød
Titulærbiskop

En titulærbiskop er en biskop som ikke har en reel ledelsesfunktion over et eksisterende bispedømme. Titelen benyttes i den romerskkatolske kirke og ortodokse kirker om prælater, som har rangen af biskop (dvs. er ordineret som biskop), men udøver andre kirkelige opgaver end at lede et bispedømme. Siden kirkeretten kræver at enhver biskop skal have et bispesæde, får titulærbiskopper tildelt et historisk, ophævet bispesæde (titulært bispedømme). I Danmark har N.F.S. Grundtvig haft titlen titulærbiskop.

Kirkelige titler